Okresná prokuratúra Čadca 
Slovenských dobrovoľníkov 2749/12 A, 022 74 Čadca 4

Číslo: Pv 732/15/5502	Čadca, 12.11.2015 
EEČ : 2-37-199-2015

U Z N E S E N I E

Trestná vec:	obv. XXXXX 
Trestný čin:	Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátorka Okresnej prokuratúry Čadca 

Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného  
XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	rodné priezvisko: XXXXX
	trvalé bydlisko: XXXXX
	väzba: nie
ktorý je trestne stíhaný pre trestný čin:
- Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:

ako otec maloletej dcéry XXXXX, nar. XXXXX, ktorá je vo výchove a starostlivosti u svojej matky XXXXX, bytom XXXXX, úmyselne riadne na toto dieťa neplatil výživné v dobe od 01.05.2015 do 12.11.2015. K vyživovacej povinnosti bol aj zaviazaný rozsudkom Okresného súdu XXXXX pod sp. zn. 14C/4/2011 zo dňa 30.03.2011, ktorý nadobudol právoplatnosť dňa 18.05.2011, a to prispievať mesačne 150,- € na výživnom, a to vždy do 15. dňa v mesiaci vopred k rukám matky dieťaťa. Obvinený za uvedené obdobie mal na výživnom zaplatiť 900,- €, zaplatil 900,- €, a teda za uvedené obdobie na výživnom nedlhuje k rukám XXXXX žiadne peniaze,

lebo zanikla trestnosť činu.  
 
Odôvodnenie:
Uznesením povereného policajta Obvodného oddelenia Policajného zboru Čadca pod sp. zn. ČVS:ORP-1008/OO-CA-2015 zo dňa 22.09.2015 bolo podľa § 199 odsek 1 Trestného poriadku začaté trestné stíhanie a súčasne podľa § 206 odsek 1 Trestného poriadku vznesené obvinenie XXXXX, nar. XXXXX, bytom XXXXX, prečin zanedbania povinnej výživy podľa § 207 odsek 1 Trestného zákona, na tom skutkovom základe, ako je uvedené vo výrokovej časti predmetného uznesenia.

Dňa 11.11.2015 poverený policajt Obvodného oddelenia Policajného zboru Čadca predložil tunajšej prokuratúre spisový materiál pod sp. zn. ČVS:ORP-1008/OO-CA-2015 s návrhom na zastavenie trestného stíhania podľa § 215 odsek 1 písm. h)  Trestného poriadku.

Preskúmaním spisového materiálu bolo zistené, že uvedený návrh je dôvodný.

Dňa 07.09.2015 podala na Obvodnom oddelení PZ Čadca trestné oznámenie XXXXX, nar. XXXXX, trvale bytom XXXXX, a uviedla, že s bývalým manželom XXXXX, nar. XXXXX, bytom XXXXX má dcéru XXXXX, nar. XXXXX, ktorá je zverená do jej výchovy a starostlivosti. Rozsudkom Okresného súdu v Čadci pod č. 14C/4/2011 zo dňa 30.03.2011 je bývalý manžel zaviazaný prispievať na výživu dcéry sumou 150,- € mesačne, a to vždy do 15. dňa v mesiaci k jej rukám. Svoju vyživovaciu povinnosť si neplní od 01.05.2015 a ku dňu podania trestného oznámenia  dlh na  výživnom bol 600,- €. Nevie, či XXXXX niekde pracuje, o dcéru sa nezaujíma žiadnym spôsobom. Netelefonuje jej, ani sa nezaujíma ako jej ide škola. Jej čistý mesačný príjem je okolo 280,- € a prídavky na dcéru v sume 23,- €. Dcéra núdzou netrpí, nakoľko jej finančné pomáha rodina. Náhradné výživné nepoberá.

Ako svedok - poškodená XXXXX na polícií 28.10.2015 vypovedala, že skutočne si XXXXX vyživovaciu povinnosť neplnil od 01.05.2015 tak, ako to uviedla vo svojom trestom oznámení. Ku dňu 28.10.2015 jej na výživnom dlhoval sumu 900,- €, pričom však dňa 22.10.2015 jej bola vyplatená cestou osobného účtu suma 900,- €  a teda XXXXX nemá na výživnom za obdobie od 01.05.2015 ku dňu 28.10.2015 žiadny dlh.

Do spisu bol zabezpečený doklad Slovenskej sporiteľne, a. s. Čadca o úhrade 900,- € na účet XXXXX.

V spise sa nachádza ďalej právoplatný rozsudok Okresného súdu Čadca pod sp. zn. 14C/4/2011 zo dňa 30.03.2011, ktorým bolo manželstvo XXXXX a XXXXX rozvedené. Maloletá XXXXX, nar. XXXXX bola zverená do osobnej starostlivosti svojej matky XXXXX a obvinený, teda XXXXX, bol zaviazaný prispievať mesačne na  výživu na maloletú Simonu sumou vo výške 150,- € mesačne, a to vždy do 15. dňa v mesiaci vopred k rukám matky dieťaťa. 

Obvinený teda za obdobie, ktoré bolo predmetom stíhania, výživné v plnej výške uhradil, čím využil ustanovenie § 86 odsek 1 písm. a) Trestného zákona o účinnej ľútosti.

	Podľa ustanovenia § 215 odsek 1 písm. h) Trestného poriadku prokurátor zastaví trestné stíhanie ak zanikla trestnosť činu.        

	Podľa ustanovenia § 86  odsek 1 písm. a) Trestného zákona trestnosť trestného činu zaniká aj vtedy ak ide o trestný čin zanedbania povinnej výživy podľa  § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr než sa súd odobral na záverečnú poradu.

	Prečinu zanedbania povinnej výživy podľa § 207 odsek 1 Trestného zákona sa dopustí ten, kto najmenej tri mesiace v období dvoch rokov úmyselne neplnil zákonnú povinnosť vyživovať iného. 

	Vzhľadom k tomu, že obvinený XXXXX výživné, ktoré bolo predmetom stíhania v plnej výške uhradil, rozhodla som preto tak, ako je vo výroku tohto uznesenia uvedené a v zmysle § 215 odsek 1 písm. h) Trestného poriadku zastavila som trestné stíhanie proti obvinenému XXXXX pre prečin zanedbania povinnej výživy podľa § 207 odsek 1 Trestného zákona.

Poučenie:
Proti tomuto uzneseniu je prípustná sťažnosť, ktorú možno podať 
u prokurátora okresnej prokuratúry do troch dní od oznámenia uznesenia. Sťažnosť má odkladný účinok (§ 185 a nasl. Trestného poriadku).

  

	JUDr. Katarína Kasajová 
	 prokurátorka